

VLADA REPUBLIKE HRVATSKE

Zagreb, 9. svibnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  Predlagatelj: | Ministarstvo pravosuđa i uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog zaključka o prihvaćanju Odgovora Republike Hrvatske na Sedmo izvješće Odbora stručnjaka o primjeni Europske povelje o regionalnim ili manjinskim jezicima u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16, 116/18, 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_2024. godine donijela

**Z A K L J U Č A K**

1. Prihvaća se Odgovor Republike Hrvatske na Sedmo izvješće Odbora stručnjaka o primjeni Europske povelje o regionalnim ili manjinskim jezicima u Republici Hrvatskoj, u tekstu koji je Vladi Republike Hrvatske dostavilo Ministarstvo pravosuđa i uprave aktom, KLASA: 912-01/24-01/2, URBROJ: 514-09-02-01101-24-18, od 3. svibnja 2024.
2. Zadužuje se Ministarstvo pravosuđa i uprave da putem Ministarstva vanjskih i europskih poslova dostavi Odgovor iz točke 1. ovoga Zaključka Tajništvu Vijeća Europe, na hrvatskom i engleskom jeziku.
3. Zadužuje se Ministarstvo pravosuđa i uprave da o ovom Zaključku izvijesti nadležna tijela, nositelje izrade Odgovora iz točke 1. ovoga Zaključka.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

U skladu s člankom 15. Europske povelje o regionalnim ili manjinskim jezicima, Republika Hrvatska podnijela je Vijeću Europe Sedmo periodično izvješće o primjeni Europske povelje o regionalnim ili manjinskim jezicima, koje je izrađeno sukladno Uputi za periodična izvješća o provedbi Europske povelje za regionalne ili manjinske jezike (CM(2019)69), usvojenoj na 1345. sastanku Odbora ministarskih zastupnika Vijeća Europe 2. svibnja 2019. godine.

Nakon dostave izvješća Odbor stručnjaka za Europsku povelju o regionalnim ili manjinskim jezicima posjetio je Republiku Hrvatsku u listopadu 2023. godine te je dostavio Upitnik kojim je zatražio dodatna pojašnjenja u odnosu na Izvješće Republike Hrvatske.

Na temelju dostavljenog Sedmog izvješća Republike Hrvatske, odgovora na Upitnik i posjeta Republici Hrvatskoj, Odbor stručnjaka sastavio je Sedmo izvješće o primjeni Europske povelje o regionalnim ili manjinskim jezicima u Republici Hrvatskoj.

Navedeno Izvješće dostavljeno je Stalnom predstavništvu Republike Hrvatske pri Vijeću Europe radi dostave očitovanja od strane Republike Hrvatske.

Izradu očitovanja koordiniralo je Ministarstvo pravosuđa i uprave, a na izradi su surađivala slijedeća tijela: Ministarstvo kulture i medija, Ministarstvo mora, prometa i infrastrukture, Ministarstvo rada, mirovinskoga sustava, obitelji i socijalne politike, Ministarstvo unutarnjih poslova, Ministarstvo vanjskih i europskih poslova, Ministarstvo znanosti i obrazovanja, Ured za ljudska prava i prava nacionalnih manjina Vlade Republike Hrvatske, Državni zavod za statistiku, te Agencija za elektroničke medije, Hrvatska radiotelevizija i Savjet za nacionalne manjine, krovno tijelo nacionalnih manjina na državnoj razini.